Mi qquren lumaɛen-nni nmezi-ten s uzemzi, azemzi-nni nettawi-t-id seg wasif leggaɣ; ma da nebdu amsal njebbed s ubeccaḍ aḍbaɛ s tḍebbaɛt, ad meslaɣ lǧefna ad as awḍeɣ lqaɛ-nnes am talɣaḍt n weɣrum, mbaɛd ad sburennaɣ talaxt ad tt-xedmeɣ ad tt-segmeɣ ad jebdeɣ s ubeccaḍ, ad segmeɣ s ufus icenfiren-nnes ad kmaṣiɣ ad tt-ḍebɛeɣ s tḍebbaɛt, mi teqqur ad as-geɣ ifassen , mi qquren ifassen-nni ad tt-segmeɣ ad as-kseɣ lqaɛ, ad tt-mziɣ ɛlaberra ad tt-geɣ ɣer lkanunb ad tt-murɣed.